На основу члана 37 Статута града Ниша ("Службени лист града Ниша", број 88/08),

Скупштина Града Ниша на седници одржаној \_\_\_\_\_\_\_\_\_\_\_ 2015. године донела је

**Р Е Ш Е Њ Е**

I **УСВАЈА СЕ** Извештај о раду за 2014. годину Hародне библиотеке „Стеван Сремац“ Ниш, број 01-134/15 од 31.01.2015. године са Финансијским пословањeм Hародне библиотеке „Стеван Сремац“ Ниш за 2014. годину, број 01-132/15 од 31.01.2015. године, које је Одлуком број 01-135/15 од 31.01.2015.године и Одлуком број 01-133/15 од 31.01.2015.године усвојио Управни одбор Установе.

II Решење доставити Народној библиотеци „Стеван Сремац“ Ниш у Нишу, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Проф. др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

На основу члана 22 Статута Народне библиотеке „Стеван Сремац“ Ниш Управни одбор Установе је Одлуком број 01-135/15 од 31.01.2015.године и Одлуком број 01-133/15 од 31.01.2015.године, усвојио Извештај о раду за 2014. годину Hародне библиотеке „Стеван Сремац“ Ниш, број 01-134/15 од 31.01.2015. године са Финансијским пословањeм Hародне библиотеке „Стеван Сремац“ Ниш за 2014. годину, број 01-132/15 од 31.01.2015. године, и доставио га Управи за културу.

У 2014. години Народнa библиотекa „Стеван Сремац“ у Нишу је обележила значајан јубилеј - 135 година од оснивања. Кроз Одељење белетристике је прошло 57.575 корисника, којима је издато издато је 93.318 књига. Одељење књиге за децу имало преко 20.000 посетилаца, од чега око 14.157 корисничких посета у којима су изнајмили 26.846 књига. У току године Одељење серијских публикација је посетило 6.483 корисника, а издато је 145.168 јединица библиотечко-информационе грађе. Одељење маркетинга организовало је и реализовано преко 40 културних програма у Библиотеци, али и казнено поправном заводу, Геронтолошком центру, Дому Војске, на улици и тргу. Одељење књиге за децу је приредило 38 едукативно-креативних радионица и 47 радионица цртаног филма.

- У овом периоду извршено је 40 надзора над стручним радом и три увида у стање и услове за обављање библиотечко-информационе делатности у библиотекама Нишавског округа. Библиотекари Народне бидлиотеке су учествовали на стручним скуповима у Србији, Републици Српској и Бугарској. Интензивирана је сарадња са медијима, чиме су активности и резултати Библиотеке благовремено и у потпуности представљани јавности.

Имајући у виду да је Извештај о раду за 2014. годину Народне библиотеке „Стеван Сремац“ Ниш, сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

НАЧЕЛНИК

Небојша Стевановић